ต้องทำหน้าที่
เป็นมิติการเมืองในระบบเลือกตั้งที่ต้องใช้สภาเป็นเวทีเพื่อแก้ไขปัญหา ญัตติ ม.157 ที่ฝ่ายค้านเสนอคงได้ฤกษ์ว่ากันเป็นเรื่องเป็นราวเสียที เชื่อ นายกฯลุงตู่คงพร้อมที่จะเข้าสภา เพื่อชี้แจง,ข่าว เขย่าขวด สุดสัปดาห์นี้คงเป็นวิถีการเมืองเรื่องของสภาที่จะต้องดำเนินการเพื่อแก้ไขปัญหาของประเทศ,พูดง่ายๆเป็นเวทีถกเถียงที่เชื่อว่าดีกว่าสู้กันบนถนน,เมื่อเป็นเช่นนี้ทุกฝ่ายไม่ว่าจะเป็นฝ่ายรัฐบาล ฝ่ายค้าน วุฒิสภาจึงต้องมีหน้าที่และความรับผิดชอบร่วมกัน,รวมถึงการแสดงกิริยา มารยาท พูดจา อภิปราย จึงต้องพึงแสดงถึงวุฒิภาวะในการแสดงบทบาทด้วย,เพราะเป็นเวทีที่ประชาชนในฐานะผู้หย่อนบัตรเลือกให้เป็นตัวแทน เพื่อเข้ามาทำหน้าที่เพื่อประโยชน์ชาติบ้านเมือง,นับแต่เปิดสภาสมัยสามัญครั้งแรก หลังจากปิดเกมไปนานหลายปี ล่าสุดก็จะปิดสมัยประชุมในอีกไม่กี่วันคือ 18 ก.ย.62,เพื่อให้บรรดา ส.ส.ได้พักสมองกันบ้าง อีกทั้งต้องการให้ไปเยี่ยมเยียนประชาชน เพื่อดูแลสารทุกข์สุกดิบหาคะแนนเสียงกันไป,แต่ก่อนที่จะปิดสภามีประเด็นที่ได้รับความสนใจกันมาก,คือญัตติอภิปรายทั่วไปไม่ลงมติ ซึ่งฝ่ายค้านได้ยื่นให้ประธานสภาผู้แทนฯ บรรจุในวาระการประชุม,ประธานสภาผู้แทนฯ ชวน หลีกภัย ระบุว่าจะบรรจุในวาระก่อนปิดประชุมสภา,นั่นก็คือต้องดำเนินการก่อนวันที่ 18 ก.ย.62,ประเด็นก็คือญัตติของฝ่ายค้านนั้นมุ่งไปที่ พล.อ.ประยุทธ์ จันทร์โอชา นายกฯ ดังนั้นจึงควรที่จะต้องไปชี้แจงทำความเข้าใจ,มีอยู่ 2 เรื่องที่อยู่ในญัตติตาม ม.157,1.การถวายสัตย์ที่ไม่ครบถ้วน,2. ต้องตอบคำถามว่างบประมาณที่รัฐบาลประกาศใช้นั้นทำไมไม่มีตัวเลขจำนวนเงินที่จะนำไปใช้และจะเอางบมาจากไหน,ทั้ง 2 เรื่องนี้เป็นกติกาใหม่ในรัฐธรรมนูญปี 60,ว่าไปแล้วในเรื่องที่ 2 นั้นคงว่ากันไปตามเทคนิคที่จะต้องมีข้อมูลและความเป็นไปเพื่อชี้แจง คงไม่น่าจะมีปัญหาแต่อย่างใด,แต่เรื่องที่ 1 นั้นถือว่าเป็นเรื่องใหญ่ มีผลต่อเสถียรภาพของรัฐบาลอย่างตรงไปตรงมา อยู่ที่ว่าจะชี้แจงทำความเข้าใจกันอย่างไร,ปัญหาที่ผ่านมานั้นคือฝ่ายค้านพยายามที่จะตั้งกระทู้ถามมา 2 ครั้ง แต่เนื่องจากนายกฯอ้างว่า ไม่ว่าง,จึงถูกมองกันว่าเป็นวิธี หลบมุม ไม่ยอมมาชี้แจง,ล่าสุดประธานสภาผู้แทนฯได้ทำหนังสือแจ้งไปยังรัฐบาล เพื่อให้รับทราบและตกลงกันว่าจะเอาวันนั้นดีและเหมาะสม,พูดตรงไปตรงมาก็คือนายกฯจะต้องมาชี้แจงเพื่อทำหน้าที่ตัวเอง,มีการกำหนดคร่าวๆว่าน่าจะเป็นศุกร์ที่ 6 ก.ย.62 ให้เวลา 1 วัน และอาจจะมีการประชุม ลับ เพราะเป็นเรื่องละเอียดอ่อน,การขับเคลื่อนอย่างนี้จึงเป็นปมที่นายกฯลุงตู่คงยากที่จะหลบเลี่ยงได้ เพราะเป็นเรื่องของการ ทำหน้าที่,ไปก็จบเรื่อง ไม่ไปก็จะเจออีกหลายเรื่อง,มาถึงขั้นนี้แล้วเชื่อว่านายกฯจะเดินไปทางประชุมและชี้แจงเรื่องนี้เพื่อจะได้ไม่ต้อง แบกหนัก จน หลังแอ่น มาพอสมควร,นี่เป็นการแสดงตัวตนในฐานะนักการเมืองในระบบเลือกตั้ง,ลิขิต จงสกุล
ข่าว เขย่าขวด สุดสัปดาห์นี้คงเป็นวิถีการเมืองเรื่องของสภาที่จะต้องดำเนินการเพื่อแก้ไขปัญหาของประเทศ พูดง่ายๆเป็นเวทีถกเถียงที่เชื่อว่าดีกว่าสู้กันบนถนน
สับรางวันอาทิตย์,ลิขิต จงสกุล,แก้ปัญหาปากท้อง,ส.ส.,ประยุทธ์ จันทร์โอชา,รัฐบาล,ข่าวทั่วไป